รายงานข้อเสนอแนะผลการตรวจราชการ
ของผู้ตรวจราชการกระทรวงมหาดไทย (นายชาธิป รุจนเสรี)
รับผิดชอบเขตตรวจราชการที่ 6 กลุ่มจังหวัดภาคใต้ฝั่งอันดามัน
จังหวัดระนอง จังหวัดพังงา จังหวัดกระบี่ จังหวัดตรัง จังหวัดภูเก็ต และจังหวัดสตูล
ประจำเดือนกรกฎาคม 2564
*****************
	ลำดับ
	ประเด็นการตรวจราชการตามนโยบายของรัฐบาลและกระทรวงมหาดไทย
	ผลการดำเนินการตามข้อเสนอแนะ

	1.

	การตรวจติดตามโครงการปลูกฝังจิตสำนึกรักสามัคคีและส่งเสริมความปรองดองคนในชาติ
  (๑) เห็นควรให้จังหวัดสำรวจเป้าหมายให้ครอบคลุมทั่วพื้นที่ เพื่อให้การอบรมกลุ่มเป้าหมายให้ครอบคลุมอย่างจริงจังและควรติดตามผลการอบรมเพื่อเป็นข้อมูลในการจัดทำแผนอบรมต่อไป
	

	2.


	การตรวจติดตามความคืบหน้าโครงการพัฒนาพื้นที่ต้นแบบการพัฒนาคุณภาพชีวิต ตามหลักทฤษฎีใหม่ ประยุกต์สู่ “โคก หนอง นา พช”                         
   (๑) ขอให้จังหวัดดำเนินการโครงการฯ โดยยึดหลักธรรมภิบาล และเตรียมความพร้อม     รองรับประเด็นการตรวจสอบภายหลังการดำเนินโครงการฯ หรือนำผลการตรวจสอบ ข้อสังเกตและข้อเสนอแนะของหน่วยตรวจสอบมาปรับปรุงกระบวนการ พร้อมให้เร่งรัดการดำเนินการตามแผนงานที่กำหนด   
	

	    ๓.
	 การติดตามโครงการพัฒนาหมู่บ้านเศรษฐกิจพอเพียง ประจำปีงบประมาณ พ.ศ. 2564  

   (1) ขอให้จังหวัดประสานสำนักงานโยธาธิการจังหวัดและผังเมืองและองค์กรปกครองส่วนท้องถิ่น ให้การสนับสนุนสนับสนุนบุคลากรด้านงานโยธา ช่างผู้ควบคุมงานจ้าง และคณะกรรมการกำหนดราคากลาง  
   (2) ขอให้จังหวัดเร่งรัดหน่วยงานที่เกี่ยวข้องดำเนินการตามแผนงานที่กำหนด และควรตั้งคณะทำงานหรือมอบหมายหน่วยงาน ในการตรวจติดตามผลการดำเนินโครงการพัฒนาหมู่บ้านเศรษฐกิจพอเพียง มีประสิทธิภาพหรือประสิทธิผลเพื่อต่อยอดจัดทำโครงการพื้นที่เป้าหมายเพิ่มเติมต่อไป 
	

	4.
	การตรวจติดตามการแก้ไขปัญหาความเดือดร้อนของประชาชน 
   (1) ให้จังหวัดประสานหน่วยงานที่เกี่ยวข้องปรึกษาหารือแนวทางปฏิบัติกับหน่วยงานหลักที่มีความเชี่ยวชาญการบังคับใช้กฎหมาย ระเบียบ ข้อบังคับ เพื่อสามารถตรวจสอบข้อเท็จจริงในประเด็นที่มีผู้ทูลเกล้าฯ ถวายฎีกาและเรื่องร้องเรียนอื่น ๆ ให้ได้ข้อยุติ ถึงแนวทางการให้ความช่วยเหลือตามกฎหมายและระเบียบที่เกี่ยวข้องต่อไป
   (2) ให้จังหวัดติดตามเร่งรัดประสานข้อมูลกับหน่วยงานที่เกี่ยวข้องอย่างใกล้ชิดต่อเนื่องในการดำเนินการแก้ไขปัญหา/ให้ความช่วยเหลือ และให้แจ้งผู้ทูลเกล้าฯ ถวายฎีกาและผู้เรื่องร้องเรียนอื่น ๆ ทราบเป็นระยะ       
	

	๕
	การตรวจติดตามผลการดำเนินการฉีดวัคซีนเพื่อป้องกันโรคติดเชื้อไวรัส     โคโรนา 2019 (โควิด - 19)

   (1) ให้จังหวัดกำชับเจ้าหน้าที่ผู้ปฏิบัติงานให้ปฏิบัติตามมาตรการทางกฎหมายและมาตรการของรัฐที่กำหนดอย่างเคร่งครัด
   (2) ให้จังหวัดบริหารจัดการวัคซีนที่ได้รับการจัดสรรให้ครอบคลุมกลุ่มเป้าหมายและให้เพียงพอกับจำนวนประชากรในแต่ละพื้นที่ โดยให้มีการฉีดวัคซีนอย่างสม่ำเสมอให้ตรงกับกลุ่มเป้าหมายและสอดคล้องกับวัคซีนที่ได้รับ

	

	
	                      ประเด็นการตรวจเน้นย้ำ
๑.ความพร้อมรับมือสถานการณ์อุทกภัยในช่วงฤดูฝน ปี 2564 
  (1) ดำเนินการในรูปแบบคณะทำงานภายใต้ กอ.ปภ.จังหวัด ในการเฝ้าระวังและติดตามสถานการณ์ และประเมินความเสี่ยง เพื่อเป็นข้อมูลในการตัดสินใจของผู้อำนวยการแต่ละระดับและแจ้งเตือนประชาชนในพื้นที่เสี่ยงภัยและบทวนปรับปรุงแผนเผชิญเหตุให้เหมาะสมกับสถานการณ์ในแต่ละพื้นที่
  (2) ประสานและบูรณาการกับจังหวัดใกล้เคียงในการวางแผนระบายน้ำอย่างเป็นระบบและเชื่อมโยงกัน โดยเฉพาะจังหวัดพื้นที่รอยต่อเส้นทางน้ำไหลผ่าน เน้นย้ำดูแลพื้นที่สำคัญทางเศรษฐกิจและเส้นทางที่มักเกิดน้ำท่วมขังเป็นประจำ และติดตามสถานการณ์ในเชิงพื้นที่อย่างต่อเนื่อง เมื่อมีแนวโน้นที่จะเกิดสาธารณภัยให้ประสานหน่วยงานที่เกี่ยวข้องเตรียมพร้อมเผชิญเหตุล่วงหน้า และแจ้งเตือนประชาชนในพื้นที่เสี่ยงภัยผ่านทุกช่องทาง
  (3) เร่งสำรวจ จัดทำบัญชี ตรวจสอบความพร้อมของอุปกรณ์ เครื่องมือเครื่องจักรกลด้าน        สาธารณภัย และกำลังเจ้าหน้าที่ของหน่วยงานต่าง ๆ ให้พร้อมปฏิบัติการเผชิญเหตุได้ทันทีที่เกิดภัย และเหมาะสมกับลักษณะการเกิดภัยในแต่ละพื้นที่และวางแผนเตรียมการรองรับการอพยพประชาชน ทั้งการกำหนดพื้นที่ปลอดภัย เส้นทางการอพยพ สิ่งอำนวยความสะดวก รวมถึงการจัดตั้งศูนย์พักพิงชั่วคราวในพื้นที่ปลอดภัย โดยนำมาตรการป้องกันการแพร่ระบาดของโรคติดเชื้อไวรัสโคโรนา 2019 (Covid - 19) มาประยุกต์ใช้ให้เหมาะสม
   (4) กรณีเกิดสถานการณ์อุทกภัยในพื้นที่ ให้จังหวัดยึดแนวทางการจัดการสาธารณภัยในภาวะฉุกเฉิน ตามแผนการป้องกันและบรรเทาสาธารณภัยแห่งชาติ พ.ศ.2558 และกฎหมายที่เกี่ยวข้อง      ในการแบ่งมอบภารกิจ พื้นที่ และความรับผิดชอบในการช่วยเหลือผู้ประสบภัยให้ทั่วถึงและครอบคลุมทุกพื้นที่โดยให้ความสำคัญกับการดูแลชีวิตความเป็นอยู่ การดำรงชีพของผู้ประสบภัย พร้อมเร่งซ่อมแซมบ้านเรือน เส้นทางคมนาคมที่เสียหายให้กลับสู่ภาวะปกติโดยเร็ว
	

	
	๒.การบริหารจัดการหนี้ของโครงการแก้ไขปัญหาความยากจน (กข.คจ.) และกองทุนพัฒนาบทบาทสตรี
  (1) ขอให้จังหวัดเน้นย้ำการประสานงานระหว่างหน่วยงาน หรือขับเคลื่อนกลไกทุกระดับ เพื่อลดหนี้กองทุนตามโครงการ กข.คจ. และกองทุนพัฒนาบทบาทสตรี อาทิ การตรวจเยี่ยม/ส่งเสริมอาชีพ 
การกำกับติดตาม เร่งรัดการจ่ายหนี้ และการดำเนินการตามมาตรการทางกฎหมาย กฎ ระเบียบ
ที่เกี่ยวข้องอย่างมีประสิทธิภาพ
  (2) ขอให้ภาคีพัฒนาทุกภาคส่วนร่วมบูรณาการและสนับสนุนการขับเคลื่อนกิจกรรมเพื่อพัฒนาศักยภาพครัวเรือนเป้าหมายที่กู้ยืมเงินกองทุนฯ ให้สามารถชำระเงินกู้ยืมตามกำหนดชำระ อาทิ 
การสนับสนุนองค์ความรู้ด้านอาชีพ การจัดหาช่องทางการตลาด การบริหารจัดการทางบัญชีเบื้องต้น เป็นต้น
  (3) ขอให้จังหวัดกำชับหน่วยงานที่เกี่ยวข้องกับการบริหารจัดการหนี้ให้กำหนดมาตรการดำเนินการที่ชัดเจนเป็นรูปธรรม สร้างความเข้าใจแก่ผู้ที่เกี่ยวข้อง และกำหนดให้ต้องรายงานผลความก้าวหน้า
การบริหารจัดการหนี้อย่างต่อเนื่อง
	


